**สำนักงานคณะกรรมการดิจิทัลเพื่อเศรษฐกิจและสังคมแห่งชาติ** หน่วยงานระดับกรมในสังกัด กระทรวงดิจิทัลเพื่อเศรษฐกิจและสังคม มีหน้าที่จัดทำร่างนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม

ประวัติ
-------

สำนักงานคณะกรรมการดิจิทัลเพื่อเศรษฐกิจและสังคมแห่งชาติก่อตั้งขึ้นเมื่อวันที่ 16 กันยายน พ.ศ. 2559 ตาม พระราชบัญญัติปรับปรุงกระทรวง ทบวง กรม (ฉบับที่ 17) พ.ศ. 2559 พร้อมการจัดตั้งกระทรวงดิจิทัลเพื่อเศรษฐกิจและสังคมและต่อมาเมื่อวันที่ 25 มกราคม พ.ศ. 2560 ได้มีการประกาศใช้ พระราชบัญญัติการพัฒนาดิจิทัลเพื่อเศรษฐกิจและสังคม พ.ศ. 2560 ที่มีการกำหนดอำนาจหน้าที่ของสำนักงานในฐานะที่เป็นฝ่ายเลขานุการของคณะกรรมการดิจิทัลเพื่อเศรษฐกิจและสังคมแห่งชาติ

อำนาจหน้าที่
------------

สำนักงานคณะกรรมการดิจิทัลเพื่อเศรษฐกิจและสังคมแห่งชาติมีอำนาจหน้าที่ตาม พระราชบัญญัติการพัฒนาดิจิทัลเพื่อเศรษฐกิจและสังคม พ.ศ. 2560 มาตรา 17 ให้สำนักงานรับผิดชอบงานธุรการของคณะกรรมการดิจิทัลเพื่อเศรษฐกิจและสังคมแห่งชาติ และคณะกรรมการเฉพาะด้าน และให้มีอำนาจหน้าที่ดังต่อไปนี้

( 1 ) จัดทำร่างนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคมตามเป้าหมายที่คณะกรรมการกำหนดเพื่อเสนอต่อคณะกรรมการ

( 2 ) จัดทำร่างนโยบายและแผนเฉพาะด้านตามแนวทางที่คณะกรรมการเฉพาะด้านกำหนดและสอดคล้องกับนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคมเพื่อเสนอต่อคณะกรรมการเฉพาะด้าน

( 3 ) ประสานและให้ความร่วมมือกับสำนักงานส่งเสริมเศรษฐกิจดิจิทัลในการส่งเสริมเศรษฐกิจดิจิทัลในการจัดทำแผนยุทธศาสตร์การส่งเสริมเศรษฐกิจดิจิทัลและการดำเนินการ เพื่อให้สอดคล้องกับนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม โดยเฉพาะที่เกี่ยวกับการส่งเสริมเศรษฐกิจดิจิทัล

( 4 ) เป็นศูนย์กลางประสานงานและสนับสนุนการปฏิบัติงานตามนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม รวมทั้งนโยบายและแผนเฉพาะด้าน

( 5 ) สำรวจ เก็บรวบรวมข้อมูล ติดตามสถานการณ์ด้านการพัฒนาดิจิทัลเพื่อเศรษฐกิจและสังคม และแนวโน้มการพัฒนาดิจิทัลเพื่อเศรษฐกิจและสังคม รวมทั้งวิเคราะห์และวิจัยประเด็นทางเศรษฐกิจและสังคมดิจิทัลที่มีผลต่อการพัฒนาประเทศเพื่อเสนอต่อคณะกรรมการหรือคณะกรรมการเฉพาะด้าน

( 6 ) ติดตามและประเมินผลการปฏิบัติงานตามนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม แผนปฏิบัติการ แผนงาน รวมทั้งมาตรการที่เกี่ยวข้อง และรายงานผลต่อคณะกรรมการและคณะกรรมการเฉพาะด้าน

( 7 ) ร่วมมือและประสานงานกับหน่วยงานของรัฐและเอกชนที่เกี่ยวข้องกับการบริหารและพัฒนาดิจิทัลเพื่อเศรษฐกิจและสังคม

( 8 ) ศึกษา วิเคราะห์ และพิจารณา หรือดำเนินการอื่นใดตามที่คณะกรรมการ หรือคณะกรรมการเฉพาะด้านมอบหมาย

( 9 ) อำนาจหน้าที่อื่นที่คณะกรรมการกำหนดหรือมอบหมาย หรือตามที่มีกฎหมายกำหนด

ทำเนียบผู้บริหาร
----------------

| รายนาม | ระยะเวลาดำรงตำแหน่ง |
| --- | --- |
| 1. นางวรรณพร เทพหัสดิน ณ อยุธยา | 28 เมษายน พ.ศ. 2560 - 17 พฤศจิกายน พ.ศ.​ 2561 |
| 2. นางปิยนุช วุฒิสอน | 18 พฤศจิกายน พ.ศ. 2561 - 8 พฤศจิกายน พ.ศ.​ 2562 |
| 1. นางวรรณพร เทพหัสดิน ณ อยุธยา | 9 พฤศจิกายน พ.ศ.​ 2562 - 30 กันยายน พ.ศ. 2564 |
| 3. นายภุชพงค์ โนดไธสง | 1 ตุลาคม พ.ศ. 2564 - ปัจจุบัน |

คณะกรรมการดิจิทัลเพื่อเศรษฐกิจและสังคมแห่งชาติ
----------------------------------------------

ตามมาตรา 7 ได้กำหนดให้มี **คณะกรรมการดิจิทัลเพื่อเศรษฐกิจและสังคมแห่งชาติ** ประกอบไปด้วย

(1) นายกรัฐมนตรี เป็นประธานกรรมการ

(2) รองนายกรัฐมนตรีที่นายกรัฐมนตรีมอบหมาย เป็นรองประธานกรรมการ (ปัจจุบันมอบหมายให้ พลเอก ประวิตร วงษ์สุวรรณ เป็นรองประธานกรรมการ)

(3) กรรมการโดยตำแหน่ง ประกอบด้วย 

* รัฐมนตรีว่าการกระทรวงดิจิทัลเพื่อเศรษฐกิจและสังคม
* รัฐมนตรีว่าการกระทรวงกลาโหม
* รัฐมนตรีว่าการกระทรวงการคลัง
* รัฐมนตรีว่าการกระทรวงเกษตรและสหกรณ์
* รัฐมนตรีว่าการกระทรวงคมนาคม
* รัฐมนตรีว่าการกระทรวงพาณิชย์
* รัฐมนตรีว่าการกระทรวงมหาดไทย
* รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
* รัฐมนตรีว่าการกระทรวงศึกษาธิการ
* รัฐมนตรีว่าการกระทรวงสาธารณสุข
* รัฐมนตรีว่าการกระทรวงอุตสาหกรรม
* เลขาธิการคณะกรรมการพัฒนาเศรษฐกิจและสังคมแห่งชาติ
* ผู้ว่าการธนาคารแห่งประเทศไทย

(4) กรรมการผู้ทรงคุณวุฒิจำนวนไม่น้อยกว่าห้าคนแต่ไม่เกินแปดคนซึ่งคณะรัฐมนตรีแต่งตั้ง

(5) ปลัดกระทรวงดิจิทัลเพื่อเศรษฐกิจและสังคม เป็นกรรมการและเลขานุการ

(6) เลขาธิการคณะกรรมการดิจิทัลเพื่อเศรษฐกิจและสังคมแห่งชาติ เป็นกรรมการและผู้ช่วยเลขานุการ

และตามมาตรา 11 ได้กำหนดอำนาจหน้าที่ของคณะกรรมการให้จัดทำนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคมเสนอต่อคณะรัฐมนตรีเพื่ออนุมัติ

คณะกรรมการผู้ทรงคุณวุฒิดิจิทัลเพื่อเศรษฐกิจและสังคมแห่งชาติ
-----------------------------------------------------------

คณะรัฐมนตรีได้มีมติเมื่อวันที่ 18 มกราคม 2565  อนุมัติแต่งตั้งกรรมการผู้ทรงคุณวุฒิในคณะกรรมการดิจิทัลเพื่อเศรษฐกิจและสังคมแห่งชาติ จำนวน 6 คน ตามที่รัฐมนตรีว่าการกระทรวงดิจิทัลเพื่อเศรษฐกิจและสังคมเสนอ ดังนี้

1. นายชัยชนะ มิตรพันธ์ กรรมการผู้ทรงคุณวุฒิ(ด้านเทคโนโลยีสารสนเทศและการสื่อสาร)
2. นายอุดมเกียรติ บุญวรเศรษฐ์ กรรมการผู้ทรงคุณวุฒิ(ด้านเทคโนโลยีสารสนเทศและการสื่อสาร)
3. นายพีรเดช ณ น่าน กรรมการผู้ทรงคุณวุฒิ(ด้านเทคโนโลยีสารสนเทศและการสื่อสาร)
4. นายสมเกียรติ ตั้งกิจวานิชย์ กรรมการผู้ทรงคุณวุฒิกรรมการผู้ทรงคุณวุฒิ (ด้านเศรษฐศาสตร์)
5. นางสาวภัทรา โชติวิทยะกุล กรรมการผู้ทรงคุณวุฒิ (ด้านบริหารธุรกิจ)
6. นายปกรณ์ นิลประพันธ์ กรรมการผู้ทรงคุณวุฒิ (ด้านกฎหมาย)

อ้างอิง
-------

1. ↑   พระราชบัญญัติ ปรับปรุงกระทรวง ทบวง กรม (ฉบับที่ ๑๗) พ.ศ. ๒๕๕๙ ราชกิจจานุเบกษา เล่ม ๑๓๓ ตอน ๘๐ ก หน้า ๑ ๑๕ กันยายน ๒๕๕๙
2. ↑  ราชกิจจานุเบกษา
3. ↑  ราชกิจจานุเบกษา
4. ↑  ราชกิจจานุเบกษา
5. ↑  ราชกิจจานุเบกษา
6. ↑

แหล่งข้อมูลอื่น
---------------

  

  


| * ด
* ค
* ก
หน่วยงานในสังกัดและหน่วยงานภายใต้การกำกับดูแลของกระทรวงดิจิทัลเพื่อเศรษฐกิจและสังคม |
| --- |
| กรม | 
* สำนักงานรัฐมนตรี
* สำนักงานปลัดกระทรวง
* กรมอุตุนิยมวิทยา
* สำนักงานคณะกรรมการดิจิทัลเพื่อเศรษฐกิจและสังคมแห่งชาติ
* สำนักงานสถิติแห่งชาติ

 |  |
| รัฐวิสาหกิจ | 
* บริษัท โทรคมนาคมแห่งชาติ จำกัด (มหาชน)
* บริษัท ไปรษณีย์ไทย จำกัด

 |
| องค์การมหาชน | 
* สำนักงานส่งเสริมเศรษฐกิจดิจิทัล
* สถาบันข้อมูลขนาดใหญ่ (องค์การมหาชน)

 |
| หน่วยงานอื่นของรัฐ | 
* สำนักงานพัฒนาธุรกรรมทางอิเล็กทรอนิกส์

 |
| อดีต | 
* กรมไปรษณีย์โทรเลข
* ศูนย์เตือนภัยพิบัติแห่งชาติ
* สำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน)
* สำนักงานรัฐบาลอิเล็กทรอนิกส์ (องค์การมหาชน)
* บริษัท ทีโอที จำกัด (มหาชน)
* บริษัท กสท. โทรคมนาคม จำกัด (มหาชน)

 |
| 
* หมวดหมู่ หมวดหมู่

 |